తెలంగాణలో మహిళా తహసీల్దార్ దారుణహత్య WATCH LIVE TV
ఏబీఎస్‌తో కొత్త హోండా సీబీ హార్నెట్
హోండా మోటార్‌సైకిల్ అండ్ స్కూటర్ ఇండియా (హెచ్ఎంఎస్ఐ) తన సీబీ హార్నెట్ 160ఆర్ 2018 వర్షన్‌ను విడుదల చేసింది.
TNN | Updated:
Mar 28, 2018, 01:57PM IST
హోండా మోటార్‌సైకిల్ అండ్ స్కూటర్ ఇండియా (హెచ్ఎంఎస్ఐ) తన సీబీ హార్నెట్ 160ఆర్ 2018 వర్షన్‌ను విడుదల చేసింది. ఎలాంటి అధికారిక ప్రకటన లేకుండానే హోండా ఈ మోటార్‌సైకిల్‌ను తీసుకొచ్చింది. అప్‌డేటెడ్ మోడల్‌ను కంపెనీ అధికారిక వెబ్‌సైట్‌లో ఉంచింది. దీని ప్రారంభ ధర రూ.84,675 (ఢిల్లీ ఎక్స్ షోరూం). కొత్త హోండా సీబీ హార్నెట్ 160ఆర్‌లో సరికొత్త ఆటోగ్రాఫిక్స్ ఆకట్టుకుంటున్నాయి. మొత్తం ఐదు రంగుల్లో ఈ సూపర్ బైక్ అందుబాటులోకి వచ్చింది. బూడిదరంగుపై ఆకుపచ్చ, అలాగే బూడిద రంగుపై నారింజ, నీలం, ఎరుపు, పసుపు రంగుల్లో ఈ బైక్ లభిస్తోంది.
ఇదిలా ఉంటే, హార్నెట్‌లో ప్రధాన అప్‌డేట్స్‌గా స్మార్ట్ ఎల్‌ఈడీ హెడ్‌ల్యాంప్ క్లస్టర్, కొత్త డిజైన్‌తో బ్లూ బాక్‌లిట్ ఎల్‌సీడీ డిస్ప్లే, ఏబీఎస్‌లను చెప్పుకోవచ్చు. ఈ 2018 వర్షన్‌లో సింగిల్ ఛానెల్ యాంటీలాక్ బ్రేకింగ్ సిస్టమ్ (ఏబీఎస్) అదనపు ఆకర్షణ. అయితే ఇది ఆప్షనల్. ఏబీఎస్ కావాలంటే అదనంగా రూ.6వేల వరకు చెల్లించాల్సి ఉంటుంది. ఏబీఎస్ ఫీచర్‌తో స్టాండర్డ్ వేరియంట్ హోండా హార్నెట్ 160ఆర్ ధర రూ.90,175 కాగా, డీలక్స్ వేరియంట్ (వెనుక డిస్క్ బ్రేక్) ధర రూ.92,675గా ఉంది. ఈ రెండు ఢిల్లీ ఎక్స్ షోరూం ధరలే.
ఈ మూడు వేరియంట్లతో పాటు హోండా తన సొంత టెక్నాలజీ సీబీఎస్ (కాంబి బ్రేక్ సిస్టమ్)తో కూడి మోడళ్లను కూడా విక్రయిస్తోంది. రేర్ డిస్క్ బ్రేక్‌తో వచ్చే సీబీఎస్ మోడల్ ధర రూ. 89,175గా (ఢిల్లీ ఎక్స్‌షోరూం) హోండా నిర్ణయించింది.